section_heading: Kasnija plantažiranja (1610. – 1641.)
paragraph_text: Nisu svi engleski naseljenici od početka 17. stoljeća bili protestanti. Znatan broj engleskih katolika naselio se u Irskoj između 1603. – 1641. djelomično zbog ekonomskih razloga, ali i kako bi izbjegao progon. To može isprva izgledati paradoksalno. Ipak u vremenu od Elizabete i Jakova I. katolici u Engleskoj doživjeli su veći stupanj progona od engleskih katolika u Irskoj. U Engleskoj, katolici su uvelike bili nadbrojčani od protestanata i živjeli u stalnom strahu od izdaje od strane njihovih bližnjih. U Irskoj, međutim oni su se mogli uklopiti u lokalno većinsko katoličko stanovništvo na način koji nije bio moguć u Engleskoj. Engleski katolički plantažeri bili su najčešći u grofoviji Kilkenny, gdje su možda činili polovicu svih engleskih i škotskih naseljenika.<ref>David Edwards, The Origins of Sectarianism in Early Modern Ireland, str. 116 S obzirom na to ne čudi da su sinovi i unuci engleskih naseljenika igrali veliku ulogu u politici Saveza Kilkenny 1640-ih godina, od kojih su najpoznatiji James Tuchet, 3. grof od Castlehavena.